วันศุกร์ที่ 25 กันยายน 2563
“รมช.ประภัตร” ลุยเมืองสุรินทร์ เปิดเวทีรับฟังความเห็นร่างมาตรฐานปางช้าง
“รมช.ประภัตร” ลุยเมืองสุรินทร์ เปิดเวทีรับฟังความเห็นร่างมาตรฐานปางช้าง สั่งปรับปรุงแก้ไขให้เป็นที่ยอมรับ-ปฏิบัติได้จริง เพื่อยกระดับมาตรฐานปางช้างไทยทั่วประเทศ
เมื่อวันที่25ก.ย.63นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เปิดเผยภายหลังลงพื้นที่เยี่ยมชมศูนย์คชศึกษาหมู่บ้านช้างบ้านตากลางต.กระโพอ.ท่าตูมจ.สุรินทร์ว่าปัจจุบันช้างมีบทบาทด้านการท่องเที่ยวของประเทศไทยและได้สร้างรายได้ที่สำคัญของประเทศแต่พบว่าปางช้างบางส่วนใหญ่ยังขาดความรู้ความเข้าใจในเรื่องการปฏิบัติที่ดีในการจัดการเลี้ยงช้างที่ถูกต้องและเหมาะสมโดยคำนึงถึงเรื่องสุขภาพช้างและหลักสวัสดิภาพสัตว์ส่งผลให้เกิดปัญหาต่อสุขภาพช้างและการทารุณกรรมช้างจึงได้เล็งเห็นความสำคัญในเรื่องนี้และมีนโยบายที่จะยกระดับมาตรฐานปางช้างของประเทศไทย
นายประภัตรกล่าวต่อไปว่าที่ผ่านมาสำนักงานมาตรฐานสินค้าเกษตรและอาหารแห่งชาติ(มกอช.)ได้ดำเนินการจัดทำร่างมาตรฐานสินค้าเกษตรเรื่องการปฏิบัติที่ดีสำหรับปางช้างโดยศึกษาและค้นคว้าข้อมูลข้อกำหนดต่างๆจากประกาศกระทรวงเกษตรและสหกรณ์เรื่องมาตรฐานปาง(แค้มป์)ช้างของประเทศไทยพ.ศ. 2545ของกรมปศุสัตว์และมาตรฐานการจัดกิจกรรมปางช้างเพื่อการท่องเที่ยวพ.ศ. 2553ของกรมการท่องเที่ยวกระทรวงการท่องเที่ยวและกีฬาเป็นแนวทางในการจัดทำร่างมาตรฐานเพื่อให้มีความชัดเจนเหมาะสมและเพื่อให้ผู้ประกอบการหรือเจ้าของปางช้าง/บุคลากรที่เกี่ยวข้องสามารถปฏิบัติตามหรือปรับปรุงแก้ไขกระบวนการทำงานหรือโครงสร้างพื้นฐานให้เป็นไปตามการปฏิบัติที่ดีได้ตลอดจนได้จัดให้มีการสัมมนาระดมความเห็นต่อร่างมาตรฐานสินค้าเกษตรเรื่องการปฏิบัติที่ดีสำหรับปางช้างเป็นมาตรฐานทั่วไปหรือมาตรฐานบังคับเพื่อนำข้อคิดเห็นมาปรับปรุงร่างมาตรฐานดังกล่าวให้มีความสมบูรณ์
อีกทั้งจากการประชุมคณะกรรมการวิชาการพิจารณามาตรฐานสินค้าเกษตรเรื่องปางช้างเมื่อวันที่29กรกฎาคม2563 นั้นได้มีการเสนอให้มาตรฐานสินค้าเกษตรเรื่องการปฏิบัติที่ดีสำหรับปางช้างเป็นมาตรฐานบังคับโดยจะบังคับใช้กับปางช้างทุกขนาดอย่างไรก็ตามจะต้องได้รับความเห็นชอบจากคณะกรรมการมาตรฐานสินค้าเกษตรก่อนพิจารณาให้การรับรองและประกาศเป็นมาตรฐานของประเทศต่อไป
“ช้างเป็นสัตว์คู่บ้านคู่เมืองของไทยและมีจำนวนเพิ่มขึ้นจากการสำรวจมีมากถึง6,000เชือกนอกจากนี้ปัญหาที่พบคือชาวต่างชาติมองว่าการเลี้ยงช้างของไทยเป็นการทรมานสัตว์ดังนั้นรัฐบาลและกระทรวงเกษตรและสหกรณ์จึงเร่งแก้ไขปัญหาเพื่อยกระดับมารฐานปางช้างซึ่งการลงพื้นที่ในวันนี้เพื่อหารือร่วมกับกลุ่มผู้เลี้ยงช้างจ.สุรินทร์ที่ถือเป็นจังหวัดที่มีการเลี้ยงช้างมากที่สุดโดยรับฟังความคิดเห็นต่อร่างมาตรฐานสินค้าเกษตรเรื่องการปฏิบัติที่ดีสำหรับปางช้างโดยมีนายกิติเมศวร์ รุ่งธนิเกียรตินายกองค์การบริหารส่วนจังหวัดสุรินทร์ร่วมแสดงความคิดเห็นและเสนอแนะด้วยอย่างไรก็ตามจากการสอบถามความคิดเห็นพบว่ายังมีบางประเด็นในร่างมาตรฐานฯที่ยังไม่ครอบคลุมทั้งนี้จะนำข้อเสนอแนะต่างๆเข้าสู่คณะกรรมการมาตรฐานเพื่อนำไปปรับปรุงแก้ไขให้เกิดการยอมรับของทุกฝ่ายปฏิบัติได้จริงเป็นที่ยอมรับของต่างชาติจึงมอบหมายให้มกอช.นำเรื่องดังกล่าวกลับไปพิจารณาอีกครั้ง”นายประภัตรกล่าว
ทั้งนี้ประเทศไทยมีปางช้างจำนวนประมาณ250ปางแบ่งเป็น1.ปางช้างขนาดเล็ก(มีช้างไม่เกิน10เชือก)จำนวน200ปาง2.ปางช้างขนาดกลาง(มีช้างตั้งแต่11เชือกถึง30เชือก)จำนวน40ปางและ3.ปางช้างขนาดใหญ่(มีช้างตั้งแต่31เชือกขึ้นไป)จำนวน10ปาง ซึ่งศูนย์คชศึกษาเป็นสถานที่ดำเนินงานตามโครงการนำช้างคืนถิ่นมีวัตถุประสงค์เพื่อแก้ไขปัญหาช้างเร่ร่อนให้กลับมาอยู่ถิ่นฐานบ้านเกิดโดยจัดการท่องเที่ยวเชิงวัฒนธรรมเพื่อรองรับนักท่องเที่ยวเป็นศูนย์รวมของสมาชิกช้างทั้งในบ้านกะโพตากลางและจากหมู่บ้านอื่นๆในจังหวัดสุรินทร์มากกว่า200ตัวชาวบ้านมีความชำนาญในการฝึกหัดช้างและเลี้ยงช้าง